Inkoon voimalaitos

Inkoon voimalaitos oli Inkoon kunnassa Joddbölen kylässä Fagervikin lahden rannalla sijainnut hiililauhdevoimalaitos. Voimalassa oli neljä vuosina 1974–1978 valmistunutta 250 MW:n yksikköä.
Laitos oli Pohjoismaiden suurimpia hiililauhdevoimaloita. Laitoksen vieressä on Inkoon satama, jonka Fortumin omaan laituriin (satamaan) voimalan käyttämä kivihiili laivattiin vuoteen 2012 asti.

Fortum sulki voimalaitoksen nelosyksikön vuonna 2013 ja loput kolme yksikköä vuonna 2014. Viimeisinä vuosina voimala toimi varavoimalana kulutushuippujen tasaamiseen, eikä sitä esimerkiksi vuonna 2009 käytetty koeajoja lukuun ottamatta lainkaan. Vuoden 2016 alussa yhtiö kertoi aikomuksestaan purkaa Inkoon hiilivoimalaitos. Purkutyöt aloitettiin kesällä 2017. Maaliskuussa 2020 voimalaitos saatiin purettua maan tasalle.

Lähteet

Aiheesta muualla

Suomen kivihiilivoimalat
Voimalaitos
Suomen teollisuushistoria
Suomen entiset rakennukset ja rakennelmat